पर्यावरण के अच्छे दिन लाने हेतु वायु, जल एवं भूमि में फैले प्रदूषण की रोकथाम के साथ-साथ खेती योग्य भूमि का संरक्षण एवं विस्तार भी करना होगा। पहाड़ी एवं मैदानी भागों में वनों को बचाने के साथ-साथ बड़े पैमाने पर अपने अपने क्षेत्र की स्थानीय प्रजातियों का रोपण कर उन्हें बड़ा करना होगा। अधिक जैवविविधता वाले क्षेत्रों को ज्यादा सुरक्षा देना होगी। पशुओं एवं पक्षियों को बचाने हेतु मांस का निर्यात नियंत्रित करना होगा। देश की जनता को अच्छे दिन दिलाने का आश्वासन देकर नरेेंद्र मोदी ने प्रधानमंत्री पद हासिल किया था। अच्छे दिन दिखाने हेतु वह लोगों को कुछ कड़वी दवा भी दे रहे हैं। क्या मोदी सरकार पर्यावरण के अच्छे दिनों हेतु भी प्रयास कर रही है? प्रदूषण रूपी बीमारी के कारण वर्तमान में पर्यावरण के बहुत बुरे दिन चल रहे हैं।